               EURÓPSKA KOMISIA
            V Bruseli7. 2. 2022
            COM(2022) 35 final
            2022/0023(BUD)

            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na základe žiadosti Francúzska – EGF/2021/007 FR/Selecta

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), sú stanovené v nariadení Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  1
                (ďalej len „nariadenie o EGF“).

               2.Francúzsko podalo 12. októbra 2021 žiadosť EGF/2021/007 FR/Selecta o finančný príspevok z EGF v dôsledku prepúšťania v spoločnosti Selecta vo Francúzsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2021/007 FR/Selecta

                        Členský štát

                        Francúzsko

                        Dotknutý(-é) región(-y) (úroveň NUTS
                           2
                         2)

                        Dotknuté sú všetky francúzske regióny úrovne NUTS 2 v kontinentálnom Francúzsku okrem regiónu Limousin (FRI2)

                        Dátum podania žiadosti

                        12. októbra 2021

                        Dátum potvrdenia prijatia žiadosti

                        26. októbra 2021

                        Dátum žiadosti o dodatočné informácie

                        26. októbra 2021

                        Termín na poskytnutie dodatočných informácií

                        18. novembra 2021

                        Termín na dokončenie posúdenia

                        7. februára 2022

                        Intervenčné kritérium

                        článok 4 ods. 2 písm. a) nariadenia o EGF

                        Hlavný podnik

                        Selecta

                        Počet dotknutých podnikov

                        1

                        Odvetvie (-a) ekonomickej činnosti

                        (divízia NACE Revision 2)
                           3

                        divízia 46 (veľkoobchod, okrem motorových vozidiel a motocyklov)

                        Referenčné obdobie (štyri mesiace):

                        1. júna 2021 – 1. októbra 2021

                        Počet pracovníkov, ktorí prišli o zamestnanie počas referenčného obdobia (a)

                        294

                        Počet pracovníkov, ktorí prišli o zamestnanie pred referenčným obdobím alebo po ňom (b)

                        179

                        Celkový počet pracovníkov, ktorí prišli o zamestnanie (a + b)

                        473

                        Celkový počet oprávnených prijímateľov

                        473

                        Celkový počet dotknutých prijímateľov

                        473

                        Rozpočet na personalizované služby (v EUR)

                        4 766 930

                        Rozpočet na využívanie EGF
                           4
                         (v EUR)

                        26 360

                        Celkový rozpočet (v EUR)

                        4 793 290

                        Príspevok z EGF (85 %) (v EUR)

                        4 074 296

               POSÚDENIE ŽIADOSTI

               Postup

               4.Francúzsko podalo žiadosť EGF/2021/007 FR/Selecta 12. októbra 2021, teda do 12 týždňov odo dňa, keď boli splnené intervenčné kritériá stanovené v článku 4 nariadenia o EGF. Komisia potvrdila prijatie žiadosti 26. októbra 2021 a požiadala Francúzsko o dodatočné informácie. Tieto dodatočné informácie boli poskytnuté do 15 pracovných dní od požiadania. Lehota 50 pracovných dní od prijatia úplnej žiadosti, v ktorej by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 7. februára 2022.

               Oprávnenosť žiadosti

               Príslušné podniky a prijímatelia

               5.Žiadosť sa týka 473 pracovníkov, ktorí prišli o zamestnanie a ktorých činnosť v spoločnosti Selecta bola ukončená. Tento podnik pôsobí v hospodárskom odvetví zaradenom v rámci klasifikácie NACE Rev. 2 do divízie 46 (veľkoobchod, okrem motorových vozidiel a motocyklov). K prepúšťaniu dochádza v celom kontinentálnom Francúzsku
                  5
               .

               Intervenčné kritériá

               6.Francúzsko predložilo žiadosť na základe intervenčných kritérií uvedených v článku 4 ods. 2 písm. a) nariadenia o EGF, podľa ktorého musí v referenčnom období štyroch mesiacov v podniku v členskom štáte dôjsť k ukončeniu činnosti najmenej 200 pracovníkov, ktorí prišli o zamestnanie vrátane pracovníkov, ktorí prišli o zamestnanie u dodávateľov a nadväzujúcich výrobcov a/alebo samostatne zárobkovo činných osôb, ktorých činnosť sa skončila.

               7.Referenčné obdobie štyroch mesiacov týkajúce sa žiadosti trvalo od 1. júna 2021 do 1. októbra 2021 a počas neho spoločnosť Selecta prepustila 294 pracovníkov.

               Výpočet počtu pracovníkov, ktorí prišli o zamestnanie, a prípadov ukončenia činnosti

               8.Ukončenie činnosti pracovníkov, ktorí prišli o zamestnanie počas referenčného obdobia, sa počítalo odo dňa individuálneho oznámenia zo strany zamestnávateľa o prepustení alebo ukončení pracovnej zmluvy pracovníka.

               Oprávnení prijímatelia

               9.Okrem uvedených pracovníkov patria k oprávneným prijímateľom 179 pracovníci, ktorí prišli o zamestnanie a ktorých činnosť bola ukončená pred referenčným obdobím štyroch mesiacov alebo po ňom. Všetci títo pracovníci ukončili svoju činnosť v priebehu šiestich mesiacov pred začiatkom referenčného obdobia 1. júna 2021 a/alebo medzi koncom referenčného obdobia a dňom pred prijatím tohto návrhu. Je možné preukázať jednoznačnú príčinnú súvislosť s udalosťou, ktorá viedla k ukončeniu činnosti pracovníkov, ktorí prišli o zamestnanie, počas referenčného obdobia.

               10.Celkový počet oprávnených prijímateľov je preto 473.

               Opis udalostí, ktoré viedli k prepúšťaniu a ukončeniu činnosti

               11.Hospodárske a finančné dôsledky pandémie COVID-19 tvrdo zasiahli predaj prostredníctvom predajných automatov. Podľa EVA (European Vending & Coffee Association
                  6
               ) bol pokles predaja a obratu v roku 2020 oveľa väčší než počas hospodárskej a finančnej krízy
                  7
               . V apríli 2020 vykázalo 58 % prevádzkovateľov predajných automatov v Európe medziročné straty obratu od 61 % do 99 %. V septembri 48 % prevádzkovateľov nahlásilo medziročné zníženie obratu od 21 % do 40 %
                  8
               .

               12.Vo Francúzsku je približne 600 000 predajných automatov, 70 % v podnikoch a 30 % na verejných miestach. Podľa francúzskej organizácie pre automatický predaj a služby NAVSA
                  9
                síce prevádzka predajných automatov mohla pokračovať aj počas pandémie, no toto odvetvie sa napriek tomu ocitlo v situácii nečinnosti/obmedzeného fungovania. Nečinnosť bola vyvolaná buď zatvorením miest, kde boli automaty umiestnené (miesta v podnikoch a verejné miesta, ako sú letiská, železničné stanice atď.), alebo obmedzeným prístupom k predajným automatom na otvorených miestach. Prístup k predajným automatom bol obmedzený, aby sa zabránilo zhromažďovaniu ľudí v ich blízkosti, a nie z dôvodu ohrozenia zdravia súvisiaceho s fungovaním automatov.

               13.Po uvoľnení obmedzení pohybu sa prístup k automatom/miestam, kde sú umiestnené, zjednodušil. Sanitárne opatrenia však naďalej spôsobujú prerušovanie alebo obmedzovanie predaja prostredníctvom predajných automatov (napr. zákaz predaja tovaru, ktorý sa nepovažuje za nevyhnutný; odporúčanie nepiť ani nejesť v sieti verejnej dopravy atď.
                  10
               ). Masívne využívanie práce na diaľku navyše spôsobilo prudký pokles konzumácie na pracoviskách. Väčšina (90 %) európskych prevádzkovateľov predajných automatov uviedla, že práca ľudí z domu sa ich dotkla, keďže vyše 80 % predajných činností sa uskutočňuje na pracoviskách
                  11
               . Z dôvodu práce na diaľku stratili vo Francúzsku podniky prevádzkujúce predajné automaty v regióne Île-de-France 70 % obratu (medziročne, v septembri 2020)
                  12
               .

               14.Podľa organizácie NAVSA sa obrat odvetvia vo Francúzsku v roku 2020 znížil v porovnaní s rokom 2019 o 50 až 90 %, čo ohrozilo približne 25 000 pracovných miest
                  13
               . Predpokladá sa, že činnosť odvetvia v roku 2021 dosiahne 25 % úrovne pred pandémiou
                  14
               .

               15.Pokles počtu návštevníkov miest, kde sa nachádzajú predajné automaty spoločnosti Selecta, po obmedzení pohybu viedol k prudkému poklesu obratu na automat. Podľa spoločnosti Selecta došlo napriek obnoveniu činnosti v lete 2020 v porovnaní s februárom 2020, teda posledným mesiacom pred pandémiou, k poklesu dopĺňania strojov o 47 %.

               16.Selecta pôsobí na vyspelom trhu. Hospodárska súťaž je preto tvrdá a spôsobuje nízke predajné ceny výrobkov predávaných z predajných automatov a zároveň vysoké poplatky za prenájom priestoru, kde sú automaty nainštalované. Tým sa zužujú ziskové rozpätia prevádzkovateľov.

               17.Napriek tomu, že v snahe obmedziť straty, ktoré ešte zhoršili fixné náklady a klesajúci predaj, došlo k opätovnému prerokovaniu zmlúv, zaznamenala spoločnosť Selecta v roku 2020 prevádzkové straty vo výške 60 miliónov EUR. V prvom polroku 2021 sa v porovnaní s rokom 2020 obrat posilnil o 0,4 %. Aj tak však predstavuje približne iba polovicu (–48,3 %) z obratu v roku 2019
                  15
               .

               18.Vzhľadom na tieto hospodárske ťažkosti podnik vypracoval plán pozostávajúci z reštrukturalizácie činností a prepustenia 473 pracovníkov.

               Očakávaný účinok prepúšťania na hospodárstvo a zamestnanosť na miestnej, regionálnej alebo vnútroštátnej úrovni

               19.Prepúšťanie v podniku Selecta najviac postihlo región Île-de-France (32 %) a mesto Lille (13 %).

               20.Francúzske orgány vysvetľujú, že zhoršenie trhu práce v regióne Île de France, ako aj vo zvyšku Francúzska, bolo dôsledkom zdravotnej krízy, a najmä prvého obmedzenia pohybu (od 17. marca do 10. mája), počas ktorého sa hospodárska činnosť takmer zastavila. Počet nezamestnaných v regióne Île-de-France sa zvýšil o 8,6 % (štvrtý štvrťrok 2020 v porovnaní s rovnakým obdobím predchádzajúceho roka), pričom počet registrovaných uchádzačov o zamestnanie
                  16
                prekročil jeden milión
                  17
                a miera nezamestnanosti dosiahla 8,3 %. V októbri 2021 bola miera nezamestnanosti 7,6 % a počet uchádzačov o zamestnanie sa v porovnaní so štvrtým štvrťrokom 2020 mierne znížil, no stále predstavoval viac než jeden milión
                  18
                uchádzačov o zamestnanie
                  19
               .

               21.V treťom štvrťroku 2021 v regióne Île-de-France medziročne klesol počet uchádzačov o zamestnanie o 1,8 % u mužov a o 2,3 % v prípade žien. Pokiaľ ide o vekové skupiny, počet uchádzačov o zamestnanie mladších ako 25 rokov sa znížil o 5,7 % a vo vekovej skupine 25 až 49 rokov o 3,2 %, zatiaľ čo počet uchádzačov o zamestnanie vo veku nad 50 rokov sa zvýšil o 2,1 %
                  20
               .

               22.Medzi 321 francúzskymi zónami zamestnanosti sa Lille nachádza na 195. mieste
                  21
               . V regióne Hauts de France, kde sa Lille nachádza, bola v prvom štvrťroku 2021 registrovaná miera nezamestnanosti 9,4 %
                  22
               . V októbri 2021 tvorili muži 52 % a ženy 48 % registrovaných nezamestnaných. Podľa vekových skupín predstavovali nezamestnaní do 30 rokov 32 %; skupina nad 54 rokov predstavovala 12 % a skupina od 30 do 54 rokov 56 %.

               23.Francúzske ministerstvo práce spresnilo, že reštrukturalizácia spoločnosti Selecta ovplyvnila bilanciu pracovných miest na dotknutých územiach. Informovalo preto podnik o jeho povinnostiach v súvislosti s revitalizáciou zamestnanosti na týchto územiach. Podnik musí poskytnúť opatrenia, ako sú priama pomoc na podporu zamestnanosti, financovanie výhľadových štúdií, finančný príspevok do vzájomných fondov na revitalizáciu regiónu atď.
                  23
               , ktorými sa podporia nové hospodárske činnosti a na kompenzáciu stratených pracovných miest sa vytvoria nové.

               Uplatňovanie rámca kvality EÚ pre predvídanie zmien a reštrukturalizácie

               24.Francúzsko uviedlo, ako zohľadnilo odporúčania stanovené v rámci kvality EÚ pre predvídanie zmien a reštrukturalizácie. Podľa francúzskeho zákonníka práce je spoločnosť, ktorá je in bonis (teda nie je v likvidácii) a zamestnáva aspoň 1 000 zamestnancov, počas štyroch mesiacov zodpovedná za úhradu všetkých nákladov na sprievodné opatrenia aktívnej politiky trhu práce pre zamestnancov prepustených v dôsledku organizačnej reštrukturalizácie. Toto povinné štvormesačné obdobie môže podnik dobrovoľne predĺžiť. Zásah verejných orgánov sa predpokladá až po ukončení opatrení poskytnutých prepúšťajúcim podnikom.

               25.Francúzske orgány uviedli, že zástupcovia zamestnancov a odborov sú úzko zapojení do organizačných plánov na prispôsobenie sa zmenám. Zdôraznili tiež, že spoločnosť Selecta zaviedla veľmi aktívnu politiku odbornej prípravy, ktorá ďaleko presahuje jej právne záväzky. V záujme zlepšenia zamestnateľnosti a mobility zamestnancov bol rozpočet na odbornú prípravu na pracovníka v roku 2021 o 30 % vyšší než v roku 2019.

               26.Pokiaľ ide o činnosti, ktoré sa už vykonali na pomoc prepusteným pracovníkom, Francúzsko uviedlo, že vykonávanie sprievodných aktívnych opatrení trhu práce, ktoré sú súčasťou právnych záväzkov spoločnosti Selecta, sa začalo ihneď po prepustení.

               Komplementarita s opatreniami financovanými z vnútroštátnych prostriedkov alebo prostriedkov Únie

               27.Francúzsko potvrdilo, že ďalej uvedené opatrenia, na ktoré bol udelený finančný príspevok z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo so sociálnymi partnermi, ako aj s miestnymi a regionálnymi orgánmi

               28.Francúzsko uviedlo, že po porade so zástupcami zamestnancov a odborov bol vypracovaný koordinovaný balík personalizovaných služieb. V rámci série stretnutí medzi spoločnosťou Selecta a CGT, FO, CFDT a CFE-CGC
                  24
                navrhli rokujúce strany balík opatrení na pomoc dotknutým zamestnancom. Tieto kolá interných rokovaní sa začali 14. októbra 2020 a skončili sa 12. februára 2021.

               Dotknutí prijímatelia a navrhované opatrenia

               Dotknutí prijímatelia

               29.Očakáva sa, že na opatreniach sa zúčastní všetkých 473 pracovníkov, ktorí prišli o zamestnanie. Rozdelenie týchto pracovníkov podľa rodu, vekovej skupiny a úrovne vzdelania:

                        Kategória

                        Počet
                           očakávaných prijímateľov

                        Rod:

                        muži:

                        367

                        (77,6 %)

                        ženy:

                        106

                        (22,4 %)

                        nebinárne osoby:

                        0

                        (0,0 %)

                        Veková skupina:

                        do 30 rokov:

                        36

                        (7,6 %)

                        30 – 54 rokov:

                        348

                        (73,6 %)

                        viac ako 54 rokov:

                        89

                        (18,8 %)

                        Stupeň vzdelania:

                        nižšie sekundárne vzdelanie alebo nižšie vzdelanie
                           25

                        141

                        (29,8 %)

                        vyššie sekundárne vzdelanie
                           26
                         alebo postsekundárne vzdelanie
                           27

                        189

                        (40,0 %)

                        terciárne vzdelanie
                           28

                        143

                        (30,2 %)

               Navrhované opatrenia

               30.Opatrenia, v prípade ktorých francúzske orgány žiadajú o spolufinancovanie z EGF, sa týkajú predĺženia trvania prípravného rekvalifikačného voľna na nové pracovné zaradenie („congé de reclassement“)
                  29
                nad rámec zákonnej povinnosti podniku. Toto opatrenie je určené pracovníkom, ktorí prišli o zamestnanie, a pracovníkom, ktorí v čase dobrovoľného odchodu ešte nemali žiadne presné plány na opätovné zamestnanie a chceli využiť rekvalifikačné opatrenia, poradenstvo, usmernenia alebo pomoc pri zakladaní alebo prevzatí podniku atď.

               31.Personalizované služby, ktoré sa majú poskytnúť pracovníkom, ktorí prišli o zamestnanie, zahŕňajú tieto opatrenia:

               –Poradenské služby a profesijné poradenstvo: Pracovníci budú nasmerovaní k vlastným rekvalifikačným projektom ako zamestnanci alebo samostatne zárobkovo činné osoby a v tomto procese im bude poskytnutá pomoc. Účastníkom sa poskytnú poradenstvo a usmernenia pri prechode z jedného pracovného miesta na iné, podpora pri hľadaní zamestnania, koučing, informácie o dostupnej odbornej príprave a podpora pri začatí podnikania. V rámci tohto opatrenia dostanú pracovníci príležitosti na prechod do iného zamestnania, ktoré vyplynú z aktívneho hľadania zamestnania vykonávaného odborníkmi.

               –Psychologická podpora: Osobnú a online psychologickú podporu poskytnú odborníci na prevenciu psychosociálnych rizík v kontexte reštrukturalizácie.

               –Odborná príprava: Pracovníkom sa ponúkne široká škála možností odbornej prípravy prispôsobených ich potrebám, ktoré určia poradcovia poskytujúci poradenské služby. K príkladom možností odbornej prípravy patria: krajinár v ekologickom záhradníctve, mäsiar CPA
                  30
               , kuchár CPA, pomocný kuchár, technik priemyselnej údržby, kúrenár a inštalatér, technik inteligentných (prepojených) budov, vodičské oprávnenie pre cestnú nákladnú dopravu, vodičské oprávnenie pre stavebné stroje SDC
                  31
                a žeriavy SDC, domovník – správca budovy atď. Pre pracovníkov, ktorí sa chcú stať samostatne zárobkovo činnými osobami, sa počíta s odbornou prípravou v oblasti zakladania podnikov.

               –Príspevok na založenie podniku: Pracovníci, ktorí sa vracajú do zamestnania ako samostatne zárobkovo činné osoby, dostanú až 6 000 EUR na pokrytie nákladov na založenie podniku, investície do majetku atď. Príspevok sa vyplatí v dvoch splátkach vo výške 3 000 EUR. Prvá platba sa uskutoční po predložení dokladu o registrácii podniku
                  32
                alebo vyhlásenia o registrácii samostatne zárobkovo činnej osoby. Druhá platba sa uskutoční po tom, ako osoba preukáže, že vykonávala podnikateľskú činnosť aspoň počas 12 mesiacov.

               –Príspevok na hľadanie zamestnania: Tento mesačný príspevok predstavuje 65 % poslednej hrubej mzdy pracovníka. Táto suma sa vypočíta na základe účasti pracovníka na aktívnych opatreniach trhu práce v plnom rozsahu; ak je účasť nižšia, z EGF sa spolufinancuje len príspevok úmerný skutočnej účasti.

               –Príspevok na urýchlené opätovné zamestnanie: Pracovníci, ktorí sa rýchlo vrátia do zamestnania, dostanú príspevok vo výške 20 – 30 % príspevku na hľadanie zamestnania
                  33
               , ktorý by dostali, keby si zamestnanie nenašli.

               –Stimulačný príspevok na hľadane nového zamestnania: Cieľom tohto mesačného príspevku (počas maximálne 6 mesiacov) je kompenzovať možnú stratu príjmu v prípade, že prepustený pracovník prijme nové zamestnanie (trvalé alebo na dobu určitú v trvaní najmenej šiestich mesiacov) s nižšou mzdou. Príspevok bude predstavovať 80 % rozdielu oproti predchádzajúcej mzde až do výšky 200 EUR mesačne za prvé tri mesiace a 50 % rozdielu až do výšky 100 EUR mesačne za nasledujúce tri mesiace.

               –Príspevok na náklady na sťahovanie a usídlenie. Pracovníci, ktorí prijmú zamestnanie vo vzdialenosti najmenej 60 km od domova alebo také, ktoré si vyžaduje dochádzanie trvajúce viac ako 90 minút, a presťahujú sa bližšie k svojmu novému pracovisku (z hľadiska vzdialenosti alebo času dochádzania), môžu dostať príspevok na náklady na sťahovanie až do výšky 2 000 EUR. Počíta sa aj s príspevkom na náklady na usídlenie (500 EUR na dospelú osobu a 200 EUR na dieťa v domácnosti).

               32.Navrhovaný koordinovaný balík personalizovaných služieb, ktorý sa tu opisuje, predstavuje aktívne opatrenia trhu práce patriace medzi oprávnené opatrenia stanovené v článku 7 nariadenia o EGF. Navrhovanými službami sa nenahrádzajú pasívne opatrenia sociálnej ochrany.

               33.Francúzsko informovalo, že spoločnosť Selecta pravidelne ponúka svojim zamestnancom odbornú prípravu, v ktorej sa pozornosť venuje digitálnym zručnostiam a zručnostiam požadovaným v hospodárstve efektívne využívajúcom zdroje. Časť balíka EGF týkajúca sa odbornej prípravy zahŕňa odbornú prípravu v oblasti kancelárskeho softvéru a iných softvérov a má certifikáciu TOSA
                  34
               , ktorá zaručuje, že sa šíria zručnosti požadované v digitálnom priemyselnom veku a v hospodárstve efektívne využívajúcom zdroje, ako sa vyžaduje v článku 7 ods. 1 nariadenia o EGF. Ak sa však v prípade konkrétneho prijímateľa zistí potreba osobitnej odbornej prípravy, možno relevantnú odbornú prípravu ponúknuť.

               34.Francúzsko poskytlo požadované informácie o opatreniach, ktoré sú pre príslušný podnik povinné na základe vnútroštátneho práva alebo podľa kolektívnych zmlúv. Potvrdilo, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               35.Odhadované celkové náklady sú 4 793 290 EUR, z čoho 4 766 930 EUR tvoria výdavky na personalizované služby a 26 360 EUR tvoria výdavky na činnosti súvisiace s prípravou, riadením, informovanosťou a propagáciou, kontrolou a podávaním správ.

               36.Celkový požadovaný finančný príspevok z EGF je 4 074 296 EUR (85 % celkových nákladov).

               37.Vnútroštátne predbežné financovanie a spolufinancovanie poskytuje spoločnosť Selecta.

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           35

                        Odhadované celkové náklady

                        (v EUR)
                           36

                        Personalizované služby [opatrenia podľa článku 7 ods. 2 písm. a) nariadenia o EGF]

                        Poradenské služby a profesijné poradenstvo
                           (accompagnement congé de reclassement – salariés porteurs d'un projet personnel et salariés licenciés)

                        443

                        2 174

                        963 200

                        Psychologická podpora
                           (cellule de soutien psychologique)

                        473

                        17

                        7 800

                        Odborná príprava
                           (formations)

                        393

                        3 622

                        1 423 320

                        Príspevok na založenie podniku
                           (accompagnement création d'entreprise)

                        120

                        6 000

                        720 000

                        Medzisúčet (a):

                        Percentuálny podiel balíka personalizovaných služieb

                        –

                        3 114 320

                        (65,33 %)

                        Príspevky a stimuly [opatrenia podľa článku 7 ods. 2 písm. b) nariadenia o EGF]

                        Príspevok na hľadanie zamestnania
                           (allocation de congé de reclassement)

                        200

                        8 027

                        1 605 300

                        Príspevok na urýchlené opätovné zamestnanie
                           (indemnité recrutement rapide)

                        10

                        2 275

                        22 750

                        Stimulačný príspevok na hľadane nového zamestnania
                           (allocation différentielle)

                        10

                        900

                        9 000

                        Príspevok na náklady na sťahovanie a usídlenie
                           (aides à la mobilité: déménagement, frais d'installation)

                        2

                        7 780

                        15 560

                        Medzisúčet (b):

                        Percentuálny podiel balíka personalizovaných služieb:

                        –

                        1 652 610

                        (34,67 %)

                        Činnosti podľa článku 7 ods. 5 nariadenia o EGF

                        1 Činnosti prípravy

                        –

                        9 560

                        2 Riadenie

                        –

                        16 800

                        3 Informovanosť a propagácia

                        –

                        0
                           37

                        4 Kontrola a podávanie správ

                        –

                        0

                        Medzisúčet (c):

                        Percentuálny podiel celkových nákladov:

                        –

                        26 360

                        (0,55 %)

                        Celkové náklady (a + b + c):

                        –

                        4 793 290

                        Príspevok z EGF (85 % celkových nákladov)

                        –

                        4 074 296

               38.Náklady na opatrenia identifikované v predchádzajúcej tabuľke ako opatrenia podľa článku 7 ods. 2 písm. b) nariadenia o EGF nepresahujú 35 % z celkových nákladov na koordinovaný balík personalizovaných služieb. Francúzsko potvrdilo, že tieto opatrenia sú podmienené aktívnou účasťou dotknutých prijímateľov na procese hľadania zamestnania alebo odbornej prípravy.

               39.Francúzsko potvrdilo, že investičné náklady na samostatnú zárobkovú činnosť, založenie podniku a prevzatie podniku zamestnancami nepresiahnu 22 000 EUR na prijímateľa.

               Obdobie oprávnenosti výdavkov

               40.Francúzsko začalo poskytovať personalizované služby dotknutým prijímateľom 1. apríla 2021. Výdavky na opatrenia budú teda oprávnené na získanie finančného príspevku z EGF od 1. apríla 2021 do 24 mesiacov odo dňa nadobudnutia účinnosti rozhodnutia o financovaní.

               41.Francúzsku začali vznikať administratívne výdavky na využívanie EGF 1. októbra 2020. Výdavky na činnosti súvisiace s prípravou, riadením, informovanosťou a propagáciou, kontrolou a podávaním správ sú teda oprávnené na finančný príspevok z EGF od 1. októbra 2020 do 31 mesiacov odo dňa nadobudnutia účinnosti rozhodnutia o financovaní.

               Systémy riadenia a kontroly

               42.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Francúzsko oznámilo Komisii, že finančný príspevok bude riadiť Délégation générale à l’emploi et à la formation professionnelle (DGEFP) ministerstva práce, zamestnanosti, odbornej prípravy a sociálneho dialógu, najmä oddelenie Fonds national de l'emploi (DGEFP – MFNE). Platby bude uhrádzať v rámci DGEFP oddelenie Affaires financières (DGEFP – MAFI). Francúzskym orgánom auditu pre EGF je Commission interministérielle de coordination des contrôles (CICC). Za vykonávanie opatrení bude zodpovedná spoločnosť Selecta. V tejto súvislosti francúzske orgány uzavrú so spoločnosťou Selecta partnerskú dohodu.

               Záväzky poskytnuté dotknutým členským štátom

               43.Francúzsko poskytlo všetky potrebné uistenia, že:

               –v prístupe k navrhovaným opatreniam a pri ich vykonávaní sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Selecta, ktorá po prepúšťaní pokračuje vo svojej činnosti, si splnila právne záväzky a prijala primerané opatrenia na zabezpečenie svojich pracovníkov,

               –sa zabráni dvojitému financovaniu,

               –finančný príspevok z EGF bude v súlade s procesnými a hmotnoprávnymi pravidlami Únie týkajúcimi sa štátnej pomoci.

               VPLYV NA ROZPOČET

               Návrh rozpočtu

               44.Podľa článku 8 nariadenia Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027
                  38
               , nesmie EGF prekročiť maximálnu ročnú sumu 186 miliónov EUR (v cenách z roku 2018).

               45.Po preskúmaní žiadosti vzhľadom na podmienky stanovené v článku 13 ods. 1 a 2 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 4 074 296 EUR, ktorá predstavuje 85 % celkových nákladov na navrhované opatrenia.

               46.V súlade s bodom 9 Medziinštitucionálnej dohody zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  39
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               47.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 4 074 296 EUR do príslušného rozpočtového riadku.

               48.Zároveň s prijatím tohto návrhu rozhodnutia o mobilizácii EGF Komisia prijala rozhodnutie o finančnom príspevku, ktoré predstavuje rozhodnutie o financovaní v zmysle článku 110 nariadenia o rozpočtových pravidlách
                  40
               . Rozhodnutie o financovaní nadobudne účinnosť dňom, keď sa Komisii oznámi, že Európsky parlament a Rada schválili presun rozpočtových prostriedkov.

               2022/0023 (BUD)

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na základe žiadosti Francúzska – EGF/2021/007 FR/Selecta

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  41
               , a najmä na jeho článok 15 ods. 1,

               so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  42
               , a najmä na jej bod 9,

               so zreteľom na návrh Európskej komisie,

               keďže:

               (1)Cieľom Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), je preukázať solidaritu a podporovať dôstojné a udržateľné zamestnanie v Únii poskytovaním podpory pracovníkom, ktorí prišli o zamestnanie, a samostatne zárobkovo činným osobám, ktorých činnosť bola ukončená, v prípade veľkých reštrukturalizačných udalostí, a pomáhaním im pri tom, aby si čím skôr našli dôstojné a udržateľné zamestnanie.

               (2)Podľa článku 8 nariadenia Rady (EÚ, Euratom) 2020/2093
                  43
                nesmie EGF prekročiť maximálnu ročnú sumu 186 miliónov EUR (v cenách z roku 2018).

               (3)Francúzsko 12. októbra 2021 predložilo žiadosť o mobilizáciu EGF v súvislosti s pracovníkmi, ktorí prišli o zamestnanie v spoločnosti Selecta vo Francúzsku. Žiadosť bola doplnená o dodatočné informácie poskytnuté v súlade s článkom 8 ods. 5 nariadenia (EÚ) 2021/691. Táto žiadosť spĺňa podmienky na poskytnutie finančného príspevku z EGF, ako sa stanovuje v článku 13 nariadenia (EÚ) 2021/691.

               (4)Preto by sa v súvislosti so žiadosťou predloženou Francúzskom mal mobilizovať EGF s cieľom poskytnúť finančný príspevok vo výške 4 074 296 EUR.

               (5)V záujme skrátenia času potrebného na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2022 sa mobilizuje Európsky fond na prispôsobenie sa globalizácii na pomoc pracovníkom, ktorí prišli o zamestnanie, s cieľom poskytnúť sumu 4 074 296 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum prijatia]
                  44*.

               V Bruseli

                  Za Európsky parlament
                        Za Radu

                  predsedníčka
                        predseda

                     (1)

                        Ú. v. EÚ L 153, 3.5.2021, s. 48.

                     (2)

                        Delegované nariadenie Komisie (EÚ) 2019/1755 z 8. augusta 2019, ktorým sa menia prílohy k nariadeniu Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS). Ú. v. EÚ L 270, 24.10.2019, s. 1 – 56.

                     (3)

                        Ú. v. EÚ L 393, 30.12.2006, s. 1.

                     (4)

                        V súlade s článkom 7 ods. 5 nariadenia (EÚ) 2021/691.

                     (5)

                        Prepúšťanie sa netýka len regiónu na úrovni NUTS 2 Limousin (FRI2).

                     (6)

                        European Vending & Coffee Service Association (Európske združenie poskytovateľov služieb v oblasti predajných a kávových automatov, EVA) je nezisková organizácia, ktorá zastupuje záujmy európskeho odvetvia služieb v oblasti kávových a predajných automatov vo vzťahu k európskym inštitúciám a iným relevantným orgánom alebo subjektom.

                     (7)

                  Správa EVA č. 8 na webovej stránke Planet Vending
                  .

                     (8)

                        Správa EVA o ekonomickej situácii európskeho odvetvia v oblasti predajných a kávových automatov pre kancelárie (júl 2021). Správa vychádza z odpovedí prevádzkovateľov predajných automatov, ako aj dodávateľov v rámci prieskumu obsahujúceho celý rad otázok týkajúcich sa nedávnej situácie v hospodárskom prostredí, ako aj obchodných očakávaní na zvyšok tohto roka a na rok 2022.

                     (9)

                        Tlačová správa (november 2020)
                  https://navsa.net/
                  .

                     (10)

                        NAVSA. Správa o situácii v odvetví. September 2020.

                     (11)

                  Správa EVA č. 8 na webovej stránke Comunicaffe
                  .

                     (12)

                        NAVSA. Správa o situácii v odvetví. September 2020.

                     (13)

                  Tlačová správa NAVSA (november 2020)
                  .

                     (14)

                        Tamže.

                     (15)

                  https://www.droits-salaries.com/552014201-selecta/55201420101907-/T09321007764-accord-relatif-a-la-mise-en-place-d-un-dispositif-specifique-d-activite-partielle-longue-duree-apld--autres-temps-de-travail.shtml
                  .

                     (16)

                  https://idf.drieets.gouv.fr/sites/idf.drieets.gouv.fr/IMG/pdf/synthese_trimestrielle_2020t4.pdf
                  .

                     (17)

                        1 058 690 registrovaných uchádzačov o zamestnanie.

                     (18)

                        1 035 750 registrovaných uchádzačov o zamestnanie.

                     (19)

                  https://idf.drieets.gouv.fr/sites/idf.drieets.gouv.fr/IMG/pdf/defm_ile-de-france_2021t3.pdf
                  .

                     (20)

                        Tamže.

                     (21)

                  https://ville-data.com/chomage/Lille-59-59350
                  .

                     (22)

                  https://hauts-de-france.dreets.gouv.fr/sites/hauts-de-france.dreets.gouv.fr/IMG/pdf/suivi_du_taux_de_chomage_2021_t1.pdf
                  .

                     (23)

                  https://travail-emploi.gouv.fr/emploi-et-insertion/accompagnement-des-mutations-economiques/obligation-revitalisation-territoire
                  .

                     (24)

                        Confédération Générale du Travail (CGT),
                  https://www.cgt.fr/
                  .
                        Force ouvrière (FO),
                  https://www.force-ouvriere.fr
                  .
                        CFDT,
                  https://cfdt.fr/
                  .
                        Confédération Française de l'Encadrement CGC (CFE-CGC),
                  https://www.cfecgc.org/
                  .

                     (25)

                        ISCED 0 – 2.

                     (26)

                        ISCED 3.

                     (27)

                        ISCED 4.

                     (28)

                        ISCED 5 – 8.

                     (29)

                        Pokiaľ ide o prípravné rekvalifikačné voľno na nové pracovné zaradenie („congé de reclassement“), v článku L1233-71 francúzskeho zákonníka práce sa stanovuje, že spoločnosť, ktorá zamestnáva viac ako tisíc ľudí, musí navrhnúť opatrenia, ktoré sú v ňom stanovené, na obdobie v trvaní minimálne štyroch mesiacov. Podľa uvedeného právneho predpisu je preto obdobie od piateho mesiaca fakultatívne a môže byť predmetom príspevku z EGF v súlade s článkom 9 ods. 1 nariadenia (EÚ) 2021/691. Spoločnosť Selecta sa rozhodla navrhnúť toto opatrenie na obdobie 12 mesiacov. Na prvé štyri mesiace prípravného rekvalifikačného voľna na nové pracovné zaradenie, ktoré zodpovedajú minimálnemu obdobiu stanovenému zákonom, sa v žiadosti nepožadujú žiadne príspevky.

                     (30)

                        CPA – osvedčenie o odbornej spôsobilosti (certificate for professional aptitude).

                     (31)

                        SDC – osvedčenie o bezpečnom vedení vozidla (safe driving certificate).

                     (32)

                        Registrácia v Registre du Commerce et des sociétés (RCS).

                     (33)

                        30 % v prípade opätovného zamestnania počas prvých troch mesiacov prípravného rekvalifikačného voľna na nové pracovné zaradenie. 20 % v prípade opätovného zamestnania v 4. až 6 mesiaci.

                     (34)

                        Certifikácia TOSA je medzinárodný štandard na hodnotenie IT zručností.
                  www.tosa.org
                  .

                     (35)

                        S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Francúzskom.

                     (36)

                        Z dôvodu zaokrúhľovania celková suma nepredstavuje presný súčet jednotlivých položiek.

                     (37)

                        Francúzske orgány nežiadajú o spolufinancovanie z EGF na informačné a propagačné činnosti, ani na kontrolu a podávanie správ. Tieto činnosti budú vykonávať na vlastné náklady.

                     (38)

                        Ú. v. EÚ L 433 I, 22.12.2020, s. 11.

                     (39)

                        Ú. v. EÚ L 433 I, 22.12.2020, s. 29.

                     (40)

                        Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ), č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

                     (41)

                        Ú. v. EÚ L 153, 3.5.2021, s. 48.

                     (42)

                        Ú. v. EÚ L 433 I, 22.12.2020, s. 29.

                     (43)

                        Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433 I, 22.12.2020, s. 11).

                     (44)
                  *
                        Dátum vloží Parlament pred uverejnením v Ú. v. EÚ.


               EURÓPSKA KOMISIA
            V Bruseli23. 5. 2022
            COM(2022) 241 final
            2022/0165(NLE)

            Návrh
            ROZHODNUTIE RADY
            o usmerneniach pre politiky zamestnanosti členských štátov

               DÔVODOVÁ SPRÁVA

               1.KONTEXT NÁVRHU

               Na základe Zmluvy o fungovaní Európskej únie majú členské štáty považovať svoje hospodárske politiky a podporu zamestnanosti za vec spoločného záujmu a koordinovať svoju činnosť v rámci Rady. Rada má prijať usmernenia pre politiky zamestnanosti (článok 148), pričom tieto usmernenia musia byť zlučiteľné s hlavnými smermi hospodárskych politík (článok 121).

               Kým hlavné smery hospodárskych politík zostávajú v platnosti bez časového obmedzenia, usmernenia pre politiky zamestnanosti treba vypracovať každý rok. Usmernenia boli prvýkrát prijaté spoločne („integrovaný balík“) v roku 2010 na podporu stratégie Európa 2020. Integrované usmernenia zostali stabilné do roku 2014. V roku 2015 boli prijaté revidované integrované usmernenia. V roku 2018 boli usmernenia pre politiky zamestnanosti zosúladené so zásadami Európskeho piliera sociálnych práv, ktorý v novembri 2017 vyhlásili Európsky parlament, Rada a Komisia na podporu reforiem na vnútroštátnej úrovni a na usmernenie obnoveného procesu vzostupnej konvergencie v celej Európe v záujme lepších pracovných a životných podmienok, a tie isté usmernenia sa uplatňovali aj v roku 2019. V roku 2020 boli upravené tak, aby zahŕňali prvky súvisiace s dôsledkami krízy spôsobenej ochorením COVD-19, so zelenou a digitálnou transformáciou a s cieľmi OSN v oblasti udržateľného rozvoja. V roku 2021 neboli zmenené, upravili sa iba odôvodnenia, a to tak, aby odrážali výstupy sociálneho samitu v Porte a Akčného plánu na realizáciu Európskeho piliera sociálnych práv. V roku 2022 boli usmernenia pre politiky zamestnanosti členských štátov najmä zmenené tak, aby sa znenie prispôsobilo odlišnej situácii po pandémii COVID-19, pričom sa doň pridalo viac prvkov súvisiacich so spravodlivosťou v rámci zelenej transformácie, zohľadnili sa nedávne politické iniciatívy a doplnili sa osobitne dôležité politické prvky v súvislosti s inváziou Ruska na Ukrajinu.

               Spolu s hlavnými smermi hospodárskych politík sa usmernenia pre politiky zamestnanosti predkladajú ako rozhodnutie Rady o usmerneniach pre politiky zamestnanosti členských štátov (časť II integrovaných usmernení) a poskytujú základ pre odporúčania pre jednotlivé krajiny v príslušných oblastiach.

               Revidované „usmernenia pre politiky zamestnanosti“:

               Usmernenie č. 5: Zvyšovanie dopytu po pracovnej sile

               Usmernenie č. 6: Zvyšovanie ponuky pracovnej sily a zlepšovanie prístupu k zamestnaniu, ako aj celoživotného získavania zručností a kompetencií

               Usmernenie č. 7: Zlepšovanie fungovania trhov práce a účinnosť sociálneho dialógu

               Usmernenie č. 8: Presadzovanie rovnakých príležitostí pre všetkých, podpora sociálneho začlenenia a boj proti chudobe

               2022/0165 (NLE)

               Návrh

               ROZHODNUTIE RADY

               o usmerneniach pre politiky zamestnanosti členských štátov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 148 ods. 2,

               so zreteľom na návrh Európskej komisie,

               so zreteľom na stanovisko Európskeho parlamentu
                  1
               ,

               so zreteľom na stanovisko Európskeho hospodárskeho a sociálneho výboru
                  2
               ,

               so zreteľom na stanovisko Výboru regiónov
                  3
               ,

               so zreteľom na stanovisko Výboru pre zamestnanosť
                  4

               keďže:

               (1)Členské štáty a Únia majú pracovať na rozvoji koordinovanej stratégie zamestnanosti so zameraním najmä na podporu kvalifikovanej, vyškolenej a adaptabilnej pracovnej sily, ako aj na trhy práce, ktoré sú orientované na budúcnosť a reagujú na hospodárske zmeny, a to v záujme dosiahnutia cieľov plnej zamestnanosti a sociálneho pokroku, vyváženého rastu, vysokej úrovne ochrany životného prostredia a zlepšenia jeho kvality, stanovených v článku 3 Zmluvy o Európskej únii (ďalej len „ZEÚ“). Členské štáty majú považovať podporu zamestnanosti za záležitosť spoločného záujmu a koordinovať svoje zodpovedajúce činnosti v Rade, s prihliadnutím na vnútroštátne skúsenosti týkajúce sa zodpovednosti sociálnych partnerov.

               (2)Únia má bojovať proti sociálnemu vylúčeniu a diskriminácii a podporovať sociálnu spravodlivosť a ochranu, rovnosť medzi ženami a mužmi, solidaritu medzi generáciami a ochranu práv dieťaťa, ako sa stanovuje v článku 3 ZEÚ. Pri vymedzovaní a vykonávaní svojich politík a činností má Únia prihliadať na požiadavky spojené s podporou vysokej úrovne zamestnanosti, so zárukou primeranej sociálnej ochrany, s bojom proti chudobe a sociálnemu vylúčeniu, vysokou úrovňou vzdelávania a odbornej prípravy a ochranou ľudského zdravia, ako sa stanovuje v článku 9 Zmluvy o fungovaní Európskej únie (ďalej len „ZFEÚ“).

               (3)Únia v súlade so ZFEÚ vypracovala a vykonáva nástroje na koordináciu politík v oblasti hospodárstva a zamestnanosti. Súčasťou týchto nástrojov sú Usmernenia pre politiky zamestnanosti členských štátov („usmernenia“) uvedené v prílohe k tomuto rozhodnutiu a hlavné smery hospodárskych politík členských štátov a Únie stanovené v odporúčaní Rady (EÚ) 2015/1184
                  5
               , ktoré spolu tvoria integrované usmernenia. Vzhľadom na vzájomnú prepojenosť medzi členskými štátmi sa nimi má riadiť vykonávanie politiky v členských štátoch a Únii. Výsledný súbor koordinovaných európskych a vnútroštátnych politík a reforiem by mal byť vhodným súborom udržateľných politík v oblasti hospodárstva a zamestnanosti, vďaka ktorému by sa mali dosiahnuť pozitívne vedľajšie účinky.

               (4)Usmernenia sú v súlade s Paktom stability a rastu, s platnými právnymi predpismi Únie a rozličnými iniciatívami Únie vrátane odporúčania Rady z 20. júla 2001
                  6
               , odporúčaní Rady z 10. marca 2014
                  7
               , 15. februára 2016
                  8
               , 19. decembra 2016
                  9
               , 15. marca 2018
                  10
               , 22. mája 2018
                  11
               , 22. mája 2019
                  12
               , 8. novembra 2019
                  13
               , 30. októbra 2020
                  14
               , 24. novembra 2020
                  15
               , 29. novembra 2021
                  16
               , odporúčania Komisie zo 4. marca 2021
                  17
               , odporúčania Rady zo 14. júna 2021
                  18
               , uznesenia Rady z 26. februára 2021
                  19
               , oznámenia Komisie z 9. decembra 2021
                  20
               , rozhodnutia Európskeho parlamentu a Rady z 22. decembra 2021
                  21
               [, návrhu smernice Európskeho parlamentu a Rady o primeraných minimálnych mzdách v Európskej únii
                  22
               , návrhu odporúčania Rady týkajúceho sa zabezpečenia spravodlivej transformácie na klimaticky neutrálne hospodárstvo
                  23
               , návrhu odporúčania Rady týkajúceho sa európskeho prístupu k mikrocertifikátom pre celoživotné vzdelávanie a zamestnateľnosť
                  24
               , návrhu odporúčania Rady týkajúceho sa individuálnych vzdelávacích účtov
                  25
               , návrhu smernice Európskeho parlamentu a Rady, ktorou sa posilňuje uplatňovanie zásady rovnakej odmeny pre mužov a ženy za rovnakú prácu alebo prácu rovnakej hodnoty prostredníctvom transparentnosti odmeňovania a mechanizmov presadzovania
                  26
               , návrhu smernice Európskeho parlamentu a Rady o zlepšení pracovných podmienok v oblasti práce pre platformy
                  27
                a návrhu odporúčania Rady týkajúceho sa učenia zameraného na environmentálnu udržateľnosť
                  28
               ].

               (5)V rámci európskeho semestra sa spájajú rôzne nástroje do jedného zastrešujúceho rámca pre integrovanú mnohostrannú spoluprácu, pokiaľ ide o politiky v oblasti hospodárstva a zamestnanosti, a dohľad nad týmito politikami. Pri presadzovaní environmentálnej udržateľnosti, produktivity, spravodlivosti a stability európsky semester spája zásady Európskeho piliera sociálnych práv a sociálneho prehľadu, ktorý je jeho nástrojom na monitorovanie, a poskytuje príležitosť pre intenzívne zapojenie sociálnych partnerov, občianskej spoločnosti a iných zainteresovaných strán. Podporuje plnenie cieľov udržateľného rozvoja. Politiky Únie a členských štátov v oblasti hospodárstva a zamestnanosti by mali ísť ruka v ruke so spravodlivým prechodom Európy na klimaticky neutrálne, environmentálne udržateľné a digitálne hospodárstvo, pričom ich cieľom by malo byť zlepšenie konkurencieschopnosti, zabezpečenie primeraných pracovných podmienok, podpora inovácie, sociálnej spravodlivosti a rovnakých príležitostí, ako aj riešenie nerovností a regionálnych rozdielov.

               (6)Zmena klímy a výzvy súvisiace so životným prostredím, potreba urýchliť energetickú nezávislosť a zabezpečiť otvorenú strategickú autonómiu Európy, globalizácia, digitalizácia, umelá inteligencia, nárast telepráce, platformové hospodárstvo a demografické zmeny menia európske hospodárstva a spoločnosti. Únia a jej členské štáty majú spolupracovať s cieľom účinne a proaktívne riešiť uvedený štrukturálny vývoj a podľa potreby prispôsobiť existujúce systémy, pričom by mali uznávať úzku vzájomnú prepojenosť hospodárstiev a trhov práce členských štátov, a súvisiace politiky. To si vyžaduje koordinované, ambiciózne a účinné politické opatrenia na úrovni Únie, ako aj na vnútroštátnej úrovni v súlade so ZFEÚ a s právnymi predpismi Únie o správe hospodárskych záležitostí a zároveň vykonávanie Európskeho piliera sociálnych práv. Takéto politické opatrenia by mali zahŕňať oživenie udržateľných investícií, obnovený záväzok vykonávať v náležitej postupnosti štrukturálne reformy, ktoré posilňujú hospodársky rast, vytváranie kvalitných pracovných miest, produktivitu, primerané pracovné podmienky, sociálnu a územnú súdržnosť, vzostupnú konvergenciu, odolnosť a uplatňovanie fiškálnej zodpovednosti s podporou existujúcich programov financovania EÚ, a najmä Mechanizmu na podporu obnovy a odolnosti a fondov politiky súdržnosti (vrátane Európskeho sociálneho fondu plus a Európskeho fondu regionálneho rozvoja), ako aj Fondu na spravodlivú transformáciu. Mali by byť kombináciou opatrení na strane ponuky a dopytu, pričom by sa mal zároveň zohľadňovať ich vplyv na životné prostredie a zamestnanosť a sociálnu oblasť.

               (7)Európsky parlament, Rada a Komisia vyhlásili Európsky pilier sociálnych práv
                  29
               . Stanovuje sa v ňom dvadsať zásad a práv na podporu dobre fungujúcich a spravodlivých trhov práce a systémov sociálneho zabezpečenia, ktoré sú rozdelené do troch kategórií: rovnaké príležitosti a prístup na trh práce, spravodlivé pracovné podmienky a sociálna ochrana a začleňovanie. Tieto zásady a práva strategicky usmerňujú Úniu a zabezpečujú, aby prechod na klimatickú neutrálnosť a environmentálnu udržateľnosť, digitalizáciu a demografické zmeny boli sociálne spravodlivé a nediskriminačné. Európsky pilier sociálnych práv a s ním súvisiaci sociálny prehľad predstavuje referenčný rámec na monitorovanie výsledkov členských štátov v oblasti zamestnanosti a sociálnej oblasti, na podporu reforiem na národnej, regionálnej a miestnej úrovni a na zosúladenie „sociálnych“ a „trhových“ aspektov v dnešnom modernom hospodárstve, a to aj prostredníctvom podpory sociálneho hospodárstva. Komisia 4. marca 2021 predložila Akčný plán na realizáciu Európskeho piliera sociálnych práv (ďalej len „akčný plán) zahŕňajúci ambiciózne, ale realistické hlavné cieľové hodnoty a doplnkové čiastkové cieľové hodnoty do roku 2030 v oblasti zamestnanosti, zručností, vzdelávania a sociálnej ochrany, ako aj revidovaný sociálny prehľad.

               (8)Hlavy štátov alebo predsedovia vlád uznali 8. mája 2021 na sociálnom samite v Porte Európsky pilier sociálnych práv za základný prvok obnovy a poukázali na to, že jeho vykonávaním sa posilní úsilie Únie o digitálnu, zelenú a spravodlivú transformáciu a prispeje sa k dosiahnutiu vzostupnej sociálnej a hospodárskej konvergencie a k riešeniu demografických výziev. Zdôraznili, že sociálny rozmer, sociálny dialóg a aktívne zapojenie sociálnych partnerov sú základom vysoko konkurencieschopného sociálneho trhového hospodárstva. Uviedli, že akčný plán poskytuje užitočné usmernenia na vykonávanie Európskeho piliera sociálnych práv, a to aj v oblasti zamestnanosti, zručností, zdravia a sociálnej ochrany. Uvítali nové hlavné cieľové hodnoty Únie do roku 2030 v oblasti zamestnanosti (78 % obyvateľstva vo veku 20 – 64 rokov by malo byť zamestnaných), zručností (60 % všetkých dospelých by sa malo každý rok zúčastňovať na odbornej príprave) a znižovania chudoby (zníženie najmenej o 15 miliónov ľudí vrátane piatich miliónov detí), ako aj revidovaný sociálny prehľad s cieľom monitorovať pokrok pri vykonávaní zásad Európskeho piliera sociálnych práv ako súčasti rámca koordinácie politík v kontexte európskeho semestra. Na základe záväzku z Porta sa členské štáty ďalej vyzvali, aby stanovili ambiciózne národné cieľové hodnoty, ktoré náležite zohľadnia východiskovú pozíciu každej krajiny a ktoré by mali predstavovať primeraný príspevok k dosiahnutiu európskych cieľových hodnôt do roku 2030.
                  Hlavy štátov alebo predsedovia vlád v Porte poznamenali, že vzhľadom na to, ako sa Európa postupne zotavuje z pandémie spôsobenej ochorením COVID-19, bude potrebné preorientovať naše priority z ochrany pracovných miest na ich vytváranie a na zlepšovanie ich kvality, a zdôraznili, že vykonávanie zásad Európskeho piliera sociálnych práv bude mať zásadný význam pre to, aby sa v rámci inkluzívnej obnovy zabezpečilo zvyšovanie počtu a kvality pracovných miest pre všetkých. Zdôraznili svoj záväzok presadzovať jednotu a solidaritu, čo znamená aj zabezpečenie rovnakých príležitostí pre všetkých a to, aby sa na nikoho nezabudlo.
                  Potvrdili svoje odhodlanie, ktoré sa stanovuje v strategickom programe Európskej Rady na roky 2019 – 2024, pokračovať v prehlbovaní vykonávania Európskeho piliera sociálnych práv na úrovni Únie a na vnútroštátnej úrovni s náležitým ohľadom na príslušné právomoci a zásady subsidiarity a proporcionality. Členské štáty napokon zdôraznili, že je dôležité pozorne sledovať – a to aj na najvyššej úrovni – pokrok dosiahnutý pri vykonávaní Európskeho piliera sociálnych práv a plnení hlavných cieľových hodnôt Únie do roku 2030.

               (9)Po invázii Ruska na Ukrajinu Európska rada vo svojich záveroch z 24. februára 2022 odsúdila kroky Ruska, ktorých cieľom je oslabiť európsku a globálnu bezpečnosť a stabilitu, a vyjadrila solidaritu s ukrajinským ľudom, pričom zdôraznila porušenie medzinárodného práva a zásad Charty OSN. V súčasnej situácii je vzhľadom na rozsah prílevu utečencov a vysídlených osôb potrebná dočasná ochrana poskytovaná na základe rozhodnutia Rady zo 4. marca 2022
                  30
               , ktorým sa aktivuje smernica o dočasnej ochrane
                  31
               . Ukrajinským utečencom to umožňuje využívať harmonizované práva v celej Únii, ktoré poskytujú primeranú úroveň ochrany vrátane práva na pobyt, prístupu na trh práce a integrácie na ňom, prístupu k vzdelávaniu a odbornej príprave, prístupu k bývaniu, ako aj k systémom sociálneho zabezpečenia, zdravotnej starostlivosti, sociálnej pomoci alebo inej pomoci a finančným prostriedkom potrebným na pokrytie nákladov spojených s pobytom. Účasťou na európskych trhoch práce môžu ukrajinskí utečenci prispieť k posilneniu hospodárstva EÚ a pomôcť podporiť svoju krajinu a ľudí doma. V budúcnosti môžu získané skúsenosti a zručnosti prispieť k obnove Ukrajiny. Dočasná ochrana poskytuje deťom a mladistvým bez sprievodu právo na poručníctvo alebo opatrovníctvo a prístup k vzdelávaniu a starostlivosti v detstve. Členské štáty by mali zapojiť sociálnych partnerov do navrhovania, vykonávania a hodnotenia politických opatrení zameraných na riešenie výziev v oblasti zamestnanosti a zručností vyplývajúcich z ruskej invázie na Ukrajine. Sociálni partneri zohrávajú kľúčovú úlohu pri zmierňovaní dôsledkov vojny z hľadiska zachovania zamestnanosti a výroby.

               (10)Reformy trhu práce vrátane vnútroštátnych mechanizmov stanovovania miezd by sa mali riadiť vnútroštátnymi postupmi sociálneho dialógu s cieľom zabezpečiť spravodlivé mzdy, ktoré umožňujú dôstojnú životnú úroveň a udržateľný rast. Mali by poskytovať potrebný priestor na široké posúdenie sociálno-ekonomických faktorov vrátane zlepšenia udržateľnosti, konkurencieschopnosti, inovácie, vytvárania kvalitných pracovných miest, pracovných podmienok, chudoby zamestnaných osôb, vzdelávania a zručností, verejného zdravia, začlenenia a reálnych príjmov. V tomto zmysle Mechanizmus na podporu obnovy a odolnosti a ďalšie fondy EÚ podporujú členské štáty pri vykonávaní reforiem a investícií, ktoré sú v súlade s prioritami EÚ, aby sa európske hospodárstva a spoločnosti stali udržateľnejšími, odolnejšími a lepšie pripravenými na zelenú a digitálnu transformáciu. Invázia Ruska na Ukrajinu ešte viac zhoršila už existujúce sociálno-ekonomické výzvy vyplývajúce z krízy spôsobenej ochorením COVID-19. Členské štáty a Únia by mali naďalej zabezpečovať, aby sa zmiernili sociálne vplyvy, vplyvy na zamestnanosť a hospodárske vplyvy a aby bola transformácia sociálne spravodlivá a nediskriminačná, a to aj vzhľadom na skutočnosť, že väčšia otvorená strategická autonómia a zrýchlená zelená transformácia pomôžu znížiť závislosť od dovozu energie a iných strategických výrobkov/technológií, najmä z Ruska. Je nevyhnutné posilňovať odolnosť a usilovať sa o vytváranie inkluzívnej a odolnej spoločnosti, v ktorej sú ľudia chránení, dokážu predvídať a zvládať zmeny a môžu sa aktívne podieľať na fungovaní spoločnosti a hospodárstva. Na podporu zmien postavenia na trhu práce je potrebný ucelený súbor aktívnych politík trhu práce, ktorý pozostáva z dočasných stimulov na prijímanie do zamestnania a na zmenu pracovného miesta, politík v oblasti zručností a lepších služieb zamestnanosti, aj vzhľadom na zelenú a digitálnu transformáciu, ako sa zdôrazňuje v odporúčaní (EÚ) 2021/402 [odporúčaní Rady týkajúcom sa zabezpečenia spravodlivej transformácie na klimaticky neutrálne hospodárstvo].

               (11)Je potrebné riešiť diskrimináciu vo všetkých jej formách, zabezpečiť rodovú rovnosť a podporovať zamestnanosť mladých ľudí. Okrem toho treba zabezpečiť prístup a príležitosti pre všetkých a zredukovať chudobu a sociálne vylúčenie, aj v prípade detí a Rómov, a to najmä zabezpečením účinného fungovania trhov práce a primeraných a inkluzívnych systémov sociálnej ochrany
                  32
                a odstránením prekážok, ktoré bránia inkluzívnemu vzdelávaniu zameranému na budúcnosť, odbornej príprave a účasti na trhu práce, okrem iného aj prostredníctvom investícií do vzdelávania a starostlivosti v ranom detstve a do digitálnych a zelených zručností. Aj vzhľadom na pandémiu ochorenia COVID-19, ktorá sa začala v roku 2020, a v kontexte starnúcich spoločností má osobitný význam včasný a rovnaký prístup k cenovo dostupným službám dlhodobej starostlivosti a zdravotnej starostlivosti vrátane prevencie a podpory zdravotnej starostlivosti. Viac by sa mal využiť potenciál osôb so zdravotným postihnutím prispievať k hospodárskemu rastu a sociálnemu rozvoju. Na pracoviskách v celej Únii sa zavádzajú nové hospodárske a obchodné modely a v dôsledku toho sa takisto menia pracovnoprávne vzťahy. Členské štáty by mali zabezpečiť, aby sa v rámci nových pracovnoprávnych vzťahov vyplývajúcich z nových spôsobov práce zachovával a posilňoval európsky sociálny model.

               (12)Integrované usmernenia by mali slúžiť ako základ odporúčaní pre jednotlivé krajiny, ktoré môže Rada adresovať členským štátom. Členské štáty majú v plnej miere využívať svoje zdroje v rámci iniciatívy REACT-EU zriadenej nariadením (EÚ) 2020/2221
                  33
               , ktorá posilňuje fondy politiky súdržnosti na roky 2014 – 2020 a Fond európskej pomoci pre najodkázanejšie osoby (FEAD) do roku 2023, a v dôsledku súčasnej krízy na Ukrajine bola ďalej posilnená nariadením o Kohéznych opatreniach pre utečencov v Európe (CARE)
                  34
                a ďalšou zmenou všeobecného nariadenia
                  35
               , pokiaľ ide o zvýšené predbežné financovanie iniciatívy REACT-EU a nové jednotkové náklady s cieľom pomôcť urýchliť integráciu ľudí odchádzajúcich z Ukrajiny do EÚ
                  36
               . Okrem toho by členské štáty mali v programovom období 2021 – 2027 v plnej miere využívať Európsky sociálny fond plus zriadený nariadením (EÚ) 2021/1057
                  37
               , Európsky fond regionálneho rozvoja zriadený nariadením (EÚ) 2021/1058
                  38
               , Mechanizmus na podporu obnovy a odolnosti zriadený nariadením (EÚ) 2021/241
                  39
                a ďalšie fondy Únie vrátane Fondu na spravodlivú transformáciu zriadeného nariadením (EÚ) 2021/1056
                  40
               , ako aj Programu InvestEU zriadeného nariadením (EÚ) 2021/523
                  41
                na podporu zamestnanosti, sociálnych investícií, sociálneho začlenenia a prístupnosti a na podporu príležitostí na zvyšovanie úrovne zručností a rekvalifikáciu pracovnej sily, celoživotné vzdelávanie a vysokokvalitné vzdelávanie a odbornú prípravu pre všetkých vrátane digitálnej gramotnosti a zručností. Členské štáty majú tiež v plnej miere využívať Európsky fond na prispôsobenie sa globalizácii na pomoc pracovníkom, ktorí prišli o zamestnanie, zriadený nariadením (EÚ) 2021/691
                  42
               , na podporu pracovníkov prepustených v dôsledku veľkých reštrukturalizačných udalostí, ako je pandémia ochorenia COVID-19, a sociálno-ekonomických transformácií, ktoré sú výsledkom globalizácie, technologických a environmentálnych zmien. Hoci sú integrované usmernenia adresované členským štátom a Únii, mali by sa vykonávať v partnerstve so všetkými národnými, regionálnymi a miestnymi orgánmi, v úzkej spolupráci s parlamentmi, ako aj so sociálnymi partnermi a zástupcami občianskej spoločnosti.

               (13)Výbor pre zamestnanosť a Výbor pre sociálnu ochranu majú monitorovať vykonávanie príslušných politík so zreteľom na usmernenia pre zamestnanosť a v súlade so svojim príslušným mandátom vyplývajúcim zo zmluvy. Uvedené výbory a ďalšie prípravné orgány Rady zapojené do koordinácie hospodárskych a sociálnych politík majú úzko spolupracovať. Malo by sa pokračovať v dialógu o politike medzi Európskym parlamentom, Radou a Komisiou, najmä pokiaľ ide o usmernenia pre politiky zamestnanosti členských štátov.

               (14)S Výborom pre sociálnu ochranu sa konzultovalo,

               PRIJALA TOTO ROZHODNUTIE:

               Článok 1

               Týmto sa prijímajú Usmernenia pre politiky zamestnanosti členských štátov („usmernenia“), ktoré sú uvedené v prílohe. Tieto usmernenia sú súčasťou integrovaných usmernení.

               Článok 2

               Členské štáty zohľadnia usmernenia vo svojich politikách zamestnanosti a programoch reforiem, ktoré sa predkladajú v súlade s článkom 148 ods. 3 ZFEÚ.

               Článok 3

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Ú. v. EÚ C …, …, s. .

                     (2)

                        Ú. v. EÚ C …, …, s. .

                     (3)

                        Ú. v. EÚ C …, …, s. .

                     (4)

                        Ú. v. EÚ C …, …, s. .

                     (5)

                        Odporúčanie Rady (EÚ) 2015/1184 zo 14. júla 2015 o hlavných smeroch hospodárskych politík členských štátov a Európskej únie (
                  Ú. v. EÚ L 192, 18.7.2015, s. 27
                  ).

                     (6)

                        Smernica Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov (Ú. v. ES L 212, 7.8.2001, s. 12 – 23).

                     (7)

                        Odporúčanie Rady z 10. marca 2014 o rámci kvality pre stáže (
                  Ú. v. EÚ C 88, 27.3.2014, s. 1
                  ).

                     (8)

                        Odporúčanie Rady z 15. februára 2016 týkajúce sa integrácie dlhodobo nezamestnaných do trhu práce (
                  Ú. v. EÚ C 67, 20.2.2016, s. 1
                  ).

                     (9)

                        Odporúčanie Rady z 19. decembra 2016 s názvom Cesty zvyšovania úrovne zručností: nové príležitosti pre dospelých (
                  Ú. v. EÚ C 484, 24.12.2016, s. 1
                  ).

                     (10)

                        Odporúčanie Rady z 15. marca 2018 týkajúce sa európskeho rámca pre kvalitnú a účinnú učňovskú prípravu (
                  Ú. v. EÚ C 153, 2.5.2018, s. 1
                  ).

                     (11)

                        Odporúčanie Rady z 22. mája 2018 o kľúčových kompetenciách pre celoživotné vzdelávanie (
                  Ú. v. EÚ C 189, 4.6.2018, s. 1
                  ).

                     (12)

                        Odporúčanie Rady z 22. mája 2019 týkajúce sa vysokokvalitných systémov vzdelávania a starostlivosti v ranom detstve (
                  Ú. v. EÚ C 189, 5.6.2019, s. 4
                  ).

                     (13)

                        Odporúčanie Rady z 8. novembra 2019 o prístupe k sociálnej ochrane pre pracovníkov a samostatne zárobkovo činné osoby (
                  Ú. v. EÚ C 387, 15.11.2019, s. 1
                  ).

                     (14)

                        Odporúčanie Rady z 30. októbra 2020 o moste k pracovným miestam – posilnení záruky pre mladých ľudí, a ktorým sa nahrádza odporúčanie Rady z 22. apríla 2013 o zavedení záruky pre mladých ľudí (
                  Ú. v. EÚ C 372, 4.11.2020, s. 1
                  ).

                     (15)

                        Odporúčanie Rady z 24. novembra 2020 týkajúce sa odborného vzdelávania a prípravy (OVP) pre udržateľnú konkurencieschopnosť, sociálnu spravodlivosť a odolnosť (
                  Ú. v. EÚ C 417, 2.12.2020, s. 1
                  ).

                     (16)

                        Odporúčanie Rady z 29. novembra 2021 týkajúce sa metód zmiešaného učenia v záujme vysokokvalitného a inkluzívneho primárneho a sekundárneho vzdelávania (Ú. v. EÚ C 66, 26.2.2021, s. 1 – 21).

                     (17)

                        Odporúčanie Komisie (EÚ) 2021/402 zo 4. marca 2021 týkajúce sa účinnej aktívnej podpory zamestnanosti po kríze spôsobenej ochorením COVID-19 (EASE) (
                  Ú. v. EÚ L 80, 8.3.2021, s. 1
                  ).

                     (18)

                        Odporúčanie Rady (EÚ) 2021/1004 zo 14. júna 2021, ktorým sa zriaďuje Európska záruka pre deti (
                  Ú. v. EÚ L 223, 22.6.2021, s. 14
                  ).

                     (19)

                        Uznesenie Rady o strategickom rámci pre európsku spoluprácu vo vzdelávaní a odbornej príprave v záujme vytvorenia európskeho vzdelávacieho priestoru a neskôr (2021 – 2030) (2021/C66/01) (Ú. v. EÚ C 66, 26.2.2021, s. 1 – 21).

                     (20)

                        Oznámenie Komisie (EÚ) 2021/778 z 9. decembra 2021 o budovaní hospodárstva, ktoré pracuje v prospech ľudí: akčný plán pre sociálne hospodárstvo.

                     (21)

                        Rozhodnutie Európskeho parlamentu a Rady (EÚ) 2021/2316 z 22. decembra 2021 o Európskom roku mládeže (2022) (Ú. v. EÚ L 462, 28.12.2021, s. 1 – 9).

                     (22)

                        COM/2020/682 final.

                     (23)

                        COM/2021/801 final.

                     (24)

                        COM/2021/770 final.

                     (25)

                        COM/2021/773 final.

                     (26)

                        COM/2021/93 final.

                     (27)

                        COM/2021/762 final.

                     (28)

                        COM/2022/11 final.

                     (29)

                        Vyhlásenie Európskeho piliera sociálnych práv (
                  Ú. v. EÚ C 428, 13.12.2017, s. 10
                  ).

                     (30)

                        Vykonávacie rozhodnutie Rady (EÚ) 2022/382 zo 4. marca 2022, ktorým sa konštatuje skutočnosť, že došlo k hromadnému prílevu vysídlených osôb z Ukrajiny v zmysle článku 5 smernice 2001/55/ES, a zavádza sa dočasná ochrana.

                     (31)

                        Smernica Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov.

                     (32)

                        Odporúčanie Rady z 8. novembra 2019 o prístupe k sociálnej ochrane pre pracovníkov a samostatne zárobkovo činné osoby, 2019/C, 387/01.

                     (33)

                        Nariadenie Európskeho parlamentu a Rady (EÚ) 2020/2221 z 23. decembra 2020, ktorým sa mení nariadenie (EÚ) č. 1303/2013, pokiaľ ide o dodatočné zdroje a vykonávacie opatrenia na poskytovanie pomoci na podporu obnovy po kríze spojenej s pandémiou COVID-19 vrátane jej sociálnych dôsledkov a na prípravu zeleného, digitálneho a odolného oživenia hospodárstva (REACT-EU) (
                  Ú. v. EÚ L 437, 28.12.2020, s. 30
                  ).

                     (34)

                        Nariadenie Európskeho parlamentu a Rady (EÚ) 2022/562 zo 6. apríla 2022, ktorým sa menia nariadenia (EÚ) č. 1303/2013 a (EÚ) č. 223/2014, pokiaľ ide o Kohézne opatrenia na podporu utečencov v Európe (CARE).

                     (35)

                        Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (Ú. v. EÚ L 231, 30.6.2021, s. 159 – 706).

                     (36)

                        Nariadenie Európskeho parlamentu a Rady (EÚ) 2022/613 z 12. apríla 2022, ktorým sa menia nariadenia (EÚ) č. 1303/2013 a (EÚ) č. 223/2014, pokiaľ ide o zvýšené predbežné financovanie zo zdrojov REACT-EU a zavedenie jednotkových nákladov.

                     (37)

                        Nariadenie Európskeho parlamentu a Rady (EÚ) 2021/1057 z 24. júna 2021, ktorým sa zriaďuje Európsky sociálny fond plus (ESF+) a zrušuje nariadenie (EÚ) č. 1296/2013 (
                  Ú. v. EÚ L 231, 30.6.2021, s. 21
                  ).

                     (38)

                        Nariadenie Európskeho parlamentu a Rady (EÚ) 2021/1058 z 24. júna 2021 o Európskom fonde regionálneho rozvoja a Kohéznom fonde (Ú. v. EÚ L 231, 30.6.2021, s. 60).

                     (39)

                        Nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (Ú. v. EÚ L 57, 18.2.2021, s. 17 – 75).

                     (40)

                        Nariadenie Európskeho parlamentu a Rady (EÚ) 2021/1056 z 24. júna 2021, ktorým sa zriaďuje Fond na spravodlivú transformáciu (
                  Ú. v. EÚ L 231, 30.6.2021, s. 1
                  ).

                     (41)

                        Nariadenie Európskeho parlamentu a Rady (EÚ) 2021/523 z 24. marca 2021, ktorým sa zriaďuje Program InvestEU a ktorým sa mení nariadenie (EÚ) 2015/1017 (
                  Ú. v. EÚ L 107, 26.3.2021, s. 30
                  ).

                     (42)

                        Nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013 (
                  Ú. v. EÚ L 153, 3.5.2021, s. 48
                  ).

    ---documentbreak---

               EURÓPSKA KOMISIA
            V Bruseli23. 5. 2022
            COM(2022) 241 final

            PRÍLOHA
            k
            návrhu ROZHODNUTIA RADY
            o usmerneniach pre politiky zamestnanosti členských štátov

               PRÍLOHA

               Usmernenie č. 5: Zvyšovanie dopytu po pracovnej sile

               Členské štáty by mali aktívne podporovať udržateľné sociálne trhové hospodárstvo a uľahčovať a podporovať investície do vytvárania kvalitných pracovných miest a pritom s ohľadom na hlavný cieľ EÚ v oblasti zamestnanosti do roku 2030 využiť aj potenciál spojený so zelenou a digitálnou transformáciou. Na tento účel by mali znížiť prekážky, ktorým čelia podniky pri zamestnávaní ľudí, podporovať zodpovedné podnikanie a skutočnú samostatnú zárobkovú činnosť, a najmä podporovať vytváranie a rast malých a stredných podnikov, a to aj prostredníctvom prístupu k finančným prostriedkom. Členské štáty by mali aktívne podporovať rozvoj sociálneho hospodárstva a naplno využívať jeho potenciál, posilňovať sociálnu inováciu a sociálne podniky a podporovať tie obchodné modely, ktoré vytvárajú kvalitné pracovné príležitosti a prinášajú sociálne výhody na miestnej úrovni, najmä v obehovom hospodárstve a v oblastiach, ktoré prechod na zelené hospodárstvo z dôvodu ich odvetvovej špecializácie ovplyvnil najviac.

               Po kríze spôsobenej ochorením COVID-19 by sa procesy reštrukturalizácie mali okrem opatrení, ktorých cieľom je v relevantných prípadoch udržať pracovné miesta a podporiť tak modernizáciu hospodárstva, a to aj rozvíjaním zodpovedajúcich zručností, uľahčovať a podporovať aj prostredníctvom dobre navrhnutých režimov skráteného pracovného času a podobných opatrení. S cieľom podporiť vytváranie pracovných miest a zmenu pracovného miesta a odstrániť nedostatok pracovnej sily a zručností by sa mali zvážiť dobre navrhnuté stimuly na prijímanie pracovníkov a na zmenu pracovného miesta a opatrenia na získavanie nových zručností a na zvyšovanie úrovne zručností, a to aj vzhľadom na digitálnu a zelenú transformáciu, ako aj na vplyv ruskej invázie na Ukrajinu.

               Zdaňovanie by sa malo presunúť z práce na iné zdroje, ktoré viac podporujú zamestnanosť a inkluzívny rast a sú v súlade s klimatickými a environmentálnymi cieľmi, a to so zreteľom na prerozdeľovací účinok daňového systému, a zároveň by sa mali chrániť príjmy na zabezpečenie primeranej sociálnej ochrany a výdavky na podporu rastu.

               Členské štáty vrátane tých, ktoré majú zákonné minimálne mzdy, by s ohľadom na stanovovanie miezd mali podporovať kolektívne vyjednávanie a zabezpečiť účinné zapojenie sociálnych partnerov transparentným a predvídateľným spôsobom, čo by umožnilo, aby mzdy dokázali primerane reagovať na vývoj produktivity, a podporili by sa spravodlivé mzdy umožňujúce dôstojnú životnú úroveň, pričom by sa osobitná pozornosť mala venovať skupinám s nižším a stredným príjmom s cieľom posilniť vzostupnú sociálno-ekonomickú konvergenciu. Mechanizmy stanovovania miezd by mali zohľadňovať sociálno-ekonomické podmienky vrátane vývoja v jednotlivých regiónoch a odvetviach. Členské štáty a sociálni partneri by rešpektujúc vnútroštátne postupy a autonómiu sociálnych partnerov mali zabezpečiť, aby všetci pracovníci mali spravodlivé mzdy prostredníctvom priameho alebo nepriameho využívania kolektívnych zmlúv alebo primeraných zákonných minimálnych miezd, a to s ohľadom na ich vplyv na konkurencieschopnosť, vytváranie pracovných miest a chudobu pracujúcich.

               Usmernenie č. 6: Zvyšovanie ponuky pracovnej sily a zlepšovanie prístupu k zamestnaniu, ako aj celoživotného získavania zručností a kompetencií

               V kontexte digitálnej a zelenej transformácie, demografických zmien a vojny na Ukrajine by členské štáty s ohľadom na hlavnú cieľovú hodnotu EÚ v oblasti zručností do roku 2030 mali presadzovať udržateľnosť, produktivitu, zamestnateľnosť a ľudský kapitál a zároveň podporovať získavanie zručností a kompetencií v priebehu celého života ľudí a reagovať na súčasné a budúce potreby trhu práce. Členské štáty by takisto mali prispôsobiť svoje systémy vzdelávania a odbornej prípravy a investovať do nich, aby poskytovali vysokokvalitné a inkluzívne vzdelávanie vrátane odborného vzdelávania a prípravy, ako aj prístup k digitálnemu vzdelávaniu a jazykovým kurzom (napr. v prípade utečencov vrátane utečencov z Ukrajiny). Členské štáty by mali spolupracovať so sociálnymi partnermi, poskytovateľmi vzdelávania a odbornej prípravy, podnikmi a inými zainteresovanými stranami s cieľom riešiť štrukturálne nedostatky systémov vzdelávania a odbornej prípravy a zlepšiť ich kvalitu a relevantnosť pre trh práce, a to aj v záujme umožnenia zelenej a digitálnej transformácie, riešenia existujúceho nesúladu medzi ponúkanými a požadovanými zručnosťami a predchádzania vzniku nových nedostatkov, najmä v prípade činností súvisiacich s plánom REPowerEU, ako je využívanie energie z obnoviteľných zdrojov a obnova budov. Osobitná pozornosť by sa mala venovať výzvam, ktorým čelí učiteľské povolanie, okrem iného aj prostredníctvom investovania do digitálnych kompetencií učiteľov a školiteľov. Systémy vzdelávania a odbornej prípravy by mali vybaviť všetkých študentov kľúčovými kompetenciami vrátane základných a digitálnych zručností, ako aj prierezových kompetencií, aby sa tak vytvorili základy pre adaptabilitu a odolnosť počas celého života. Členské štáty by sa mali snažiť posilniť zaistenie individuálnych nárokov na odbornú prípravu a zabezpečiť ich prenosnosť pri zmenách pracovného miesta, a to v prípade potreby aj prostredníctvom individuálnych vzdelávacích účtov, ako aj spoľahlivého systému posudzovania kvality odbornej prípravy. Členské štáty by mali využiť potenciál mikrocertifikátov na podporu celoživotného vzdelávania a zamestnateľnosti. Mali by každému umožniť predvídať potreby trhu práce a lepšie sa im prispôsobiť, najmä prostredníctvom neustáleho získavania nových zručností, zvyšovania úrovne zručností a poskytovania integrovaného usmerňovania a poradenstva s cieľom podporiť spravodlivé a nediskriminačné možnosti v súvislosti so zmenou pracovného miesta pre všetkých, posilniť sociálne výstupy, riešiť nedostatky na trhu práce a nesúlad medzi ponúkanými a požadovanými zručnosťami, zlepšiť celkovú odolnosť hospodárstva voči otrasom a uľahčiť prípadné úpravy.

               Členské štáty by mali podporovať rovnaké príležitosti pre všetkých tým, že budú riešiť nerovnosti v systémoch vzdelávania a odbornej prípravy. Predovšetkým by sa mal deťom v súlade s Európskou zárukou pre deti poskytnúť prístup ku kvalitnému vzdelávaniu a starostlivosti v ranom detstve. Členské štáty by mali zvýšiť celkovú úroveň kvalifikácie, znížiť počet osôb, ktoré predčasne ukončili vzdelávanie a odbornú prípravu, podporovať prístup detí zo vzdialených oblastí k vzdelávaniu, zvýšiť atraktívnosť odborného vzdelávania a prípravy (OVP), podporovať prístup k terciárnemu vzdelávaniu a jeho dokončenie, uľahčiť mladým ľuďom prechod zo vzdelávania do zamestnania prostredníctvom kvalitných stáží a učňovskej prípravy, ako aj zvýšiť účasť dospelých na ďalšom vzdelávaní, najmä v prípade vzdelávajúcich sa osôb zo znevýhodneného prostredia a najmenej kvalifikovaných osôb. Vzhľadom na nové požiadavky digitálnych, zelených a starnúcich spoločností by členské štáty mali vo svojich systémoch OVP posilniť učenie sa prácou aj prostredníctvom kvalitnej a účinnej učňovskej prípravy a zvýšiť počet absolventov v oblasti vedy, technológie, inžinierstva a matematiky (STEM) v rámci OVP aj terciárneho vzdelávania, a to najmä žien. Okrem toho by členské štáty mali zvýšiť relevantnosť terciárneho vzdelávania a prípadne výskumu pre trh práce; zlepšiť monitorovanie a predpovedanie zručností; zvýšiť viditeľnosť zručností a zlepšiť porovnateľnosť kvalifikácií vrátane tých, ktoré boli získané v zahraničí, a vytvoriť viac možností na uznávanie a potvrdzovanie zručností a kompetencií získaných mimo formálneho vzdelávania a odbornej prípravy. Mali by zmodernizovať a zvýšiť ponuku a využívanie flexibilného ďalšieho OVP. Členské štáty by takisto mali podporovať dospelých s nízkou úrovňou zručností v tom, aby si udržali alebo rozvíjali svoju dlhodobú zamestnateľnosť zlepšovaním prístupu ku kvalitným vzdelávacím možnostiam a ich využívania, a to prostredníctvom vykonávania odporúčania Cesty zvyšovania úrovne zručností vrátane hodnotenia zručností, ponuky vzdelávania a odbornej prípravy zodpovedajúcich príležitostiam na trhu práce a potvrdzovania a uznávania získaných zručností.

               Členské štáty by mali nezamestnaným a neaktívnym osobám poskytovať účinnú, včasnú, koordinovanú a cielenú pomoc založenú na pomoci pri hľadaní pracovného miesta, odbornej príprave, rekvalifikácii a prístupe k iným podporným službám, pričom by sa osobitná pozornosť mala venovať zraniteľným skupinám a osobám osobitne zasiahnutým zelenou a digitálnou transformáciou. V záujme výrazného zníženia dlhodobej a štrukturálnej nezamestnanosti a jej predchádzania by sa mali čo najskôr, najneskôr však po 18 mesiacoch nezamestnanosti realizovať komplexné stratégie, ktoré zahŕňajú hĺbkové individuálne posúdenie nezamestnaných osôb. Nezamestnanosť mladých ľudí a otázka mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET), by sa mali naďalej riešiť predchádzaním predčasnému ukončeniu školskej dochádzky a štrukturálnym zlepšovaním prechodu zo školy do zamestnania vrátane plného vykonávania posilnenej záruky pre mladých ľudí, ktorá by mala takisto výrazne podporiť kvalitné pracovné príležitosti pre mladých ľudí v období obnovy po pandémii. Okrem toho by členské štáty v kontexte Európskeho roka mládeže 2022 mali zintenzívniť úsilie, najmä aby zdôraznili, aké nové perspektívy do budúcnosti a príležitosti na boj proti negatívnemu vplyvu pandémie na mladých ľudí zelená a digitálna transformácia ponúka.

               Členské štáty by sa mali zamerať na odstránenie prekážok a demotivačných faktorov, ktoré odrádzajú od účasti na trhu práce, a mali by vytvárať stimuly pre účasť na trhu práce, a to najmä pokiaľ ide o osoby s nízkymi príjmami, druhé zárobkovo činné osoby v domácnosti a osoby, ktoré sú od trhu práce najviac vzdialené, vrátane ľudí s migrantským pôvodom a marginalizovaných Rómov. Vzhľadom na veľký nedostatok pracovnej sily v určitých zamestnaniach a odvetviach by členské štáty mali prispievať k podpore ponuky pracovnej sily, najmä presadzovaním primeraných miezd a dôstojných pracovných podmienok, ako aj účinných aktívnych politík trhu práce. Členské štáty by mali podporovať aj prispôsobovanie pracovného prostredia osobám so zdravotným postihnutím vrátane cielenej finančnej podpory a služieb, ktoré im umožňujú zapojiť sa do trhu práce a do života spoločnosti.

               Mala by sa riešiť otázka rozdielov v zamestnanosti a odmeňovaní žien a mužov. Členské štáty by mali zabezpečiť rodovú rovnosť a väčšiu účasť žien na trhu práce, a to aj prostredníctvom zabezpečenia rovnakých príležitostí a kariérneho postupu a odstránenia prekážok v prístupe k vedúcim pozíciám na všetkých úrovniach rozhodovania. Mala by sa zabezpečiť rovnaká odmena za rovnakú prácu alebo prácu rovnakej hodnoty a mala by sa zabezpečiť transparentnosť odmeňovania. Malo by sa podporovať zosúladenie pracovného, rodinného a súkromného života pre ženy aj mužov, najmä prostredníctvom prístupu k cenovo dostupným a kvalitným službám dlhodobej starostlivosti a službám vzdelávania a starostlivosti v ranom detstve. Členské štáty by mali zabezpečiť, aby rodičia a osoby s opatrovateľskými povinnosťami mali prístup k vhodnej dovolenke z rodinných dôvodov a pružným formám organizácie práce, a tak mohli zosúladiť svoj pracovný, rodinný a súkromný život, a mali by podporovať vyvážené využívanie týchto nárokov medzi ženami a mužmi.

               Usmernenie č. 7: Zlepšovanie fungovania trhov práce a účinnosť sociálneho dialógu

               Členské štáty by mali v spolupráci so sociálnymi partnermi pracovať na spravodlivých, transparentných a predvídateľných pracovných podmienkach a zabezpečiť rovnováhu medzi právami a povinnosťami, aby mali prospech z dynamickej a produktívnej pracovnej sily a nových pracovných režimov a obchodných modelov. Mali by obmedziť segmentáciu na trhoch práce a predchádzať jej, bojovať proti nedeklarovanej práci a nepravej samostatnej zárobkovej činnosti a podporovať prechod na formy zamestnania na neurčitý čas. Prostredníctvom pravidiel na ochranu zamestnanosti, pracovného práva a inštitúcií by sa malo zabezpečiť tak vhodné prostredie na prijímanie pracovníkov, ako aj potrebná flexibilita pre zamestnávateľov, aby sa mohli rýchlo prispôsobiť meniacim sa hospodárskym podmienkam, pričom by sa zároveň mali ochraňovať pracovné práva a mala by sa zabezpečiť sociálna ochrana, primeraná úroveň bezpečnosti a zdravé, bezpečné a dobre prispôsobené pracovné prostredie pre všetkých pracovníkov. Podpora využívania pružných foriem organizácie práce, ako je telepráca, môže prispieť k vyššej úrovni zamestnanosti a inkluzívnejším trhom práce v postpandemickom kontexte. Zároveň je dôležité zabezpečiť dodržiavanie práv pracovníkov, pokiaľ ide o pracovný čas, pracovné podmienky a rovnováhu medzi pracovným a súkromným životom. Malo by sa predchádzať pracovnoprávnym vzťahom, ktoré vedú k neistým pracovným podmienkam, a to aj v prípade pracovníkov platformy, najmä ak majú nízku úroveň zručností, prostredníctvom boja proti zneužívaniu atypických zmlúv. V prípadoch nespravodlivého prepustenia by sa mal zabezpečiť prístup k účinnému a nestrannému urovnávaniu sporov a právo na nápravu vrátane primeranej kompenzácie.

               Politiky by sa mali zameriavať na zlepšenie a podporu účasti na trhu práce, zosúladenia ponuky s potrebami trhu práce a zmeny postavenia na ňom, a to aj v znevýhodnených regiónoch. Členské štáty by mali účinne aktivovať osoby, ktoré sa môžu zapojiť do trhu práce, a umožniť im účasť na ňom, najmä zraniteľné skupiny, ako sú osoby s nižšou úrovňou zručností, osoby s migrantským pôvodom vrátane osôb s postavením dočasnej ochrany a marginalizovaní Rómovia. Členské štáty by mali posilniť rozsah a účinnosť aktívnych politík trhu práce zlepšením ich zamerania, dosahu a pokrytia a ich lepším prepojením so sociálnymi službami, s odbornou prípravou a podporou príjmu nezamestnaných osôb, kým si hľadajú prácu, a to na základe ich práv a povinností. Členské štáty by mali posilniť kapacitu verejných služieb zamestnanosti, aby mohli aj s pomocou digitalizácie uchádzačom o zamestnanie poskytovať včasnú pomoc prispôsobenú ich individuálnym potrebám, reagovať na súčasné a budúce potreby trhu práce a zaviesť systémy riadenia založené na výsledkoch.

               Členské štáty by mali nezamestnaným poskytovať primerané dávky v nezamestnanosti počas primeraného obdobia v súlade s ich príspevkami a vnútroštátnymi pravidlami oprávnenosti. Dávky v nezamestnanosti by nemali odrádzať od rýchleho návratu do zamestnania a mali by byť sprevádzané aktívnymi politikami trhu práce.

               Mala by sa primerane podporovať mobilita vzdelávajúcich sa osôb a pracovníkov s cieľom zvýšiť ich zručnosti a zamestnateľnosť a využiť plný potenciál európskeho trhu práce, pričom je takisto potrebné zabezpečiť spravodlivé podmienky pre všetkých, ktorí vykonávajú cezhraničnú činnosť, a zintenzívniť administratívnu spoluprácu medzi vnútroštátnymi správnymi orgánmi, pokiaľ ide o mobilných pracovníkov, a využívať pomoc Európskeho orgánu práce. V prípadoch dočasného uzavretia hraníc by sa mala podporovať mobilita pracovníkov v kritických povolaniach, ako aj mobilita cezhraničných, sezónnych a vyslaných pracovníkov, a to s ohľadom na verejné zdravie.

               Členské štáty by sa okrem toho mali usilovať o vytvorenie vhodných podmienok pre nové spôsoby práce a využiť ich potenciál pre tvorbu pracovných miest a zároveň zabezpečiť ich súlad s existujúcimi sociálnymi právami. Členské štáty by preto mali poskytovať poradenstvo a usmernenia týkajúce sa práv a povinností uplatňovaných v súvislosti s atypickými zmluvami a novými spôsobmi práce, ako je práca cez digitálne platformy. V tejto súvislosti môžu zohrávať kľúčovú úlohu sociálni partneri a členské štáty by ich mali podporovať pri oslovovaní a zastupovaní ľudí v atypickej práci a práci cez platformy. Členské štáty by okrem toho v súvislosti s výzvami vyplývajúcimi z nových spôsobov organizácie práce, ako je algoritmické riadenie, dohľad nad údajmi a stála alebo polotrvalá telepráca, mali poskytovať podporu pri presadzovaní práva, napríklad prostredníctvom usmernení alebo špecializovanej odbornej prípravy pre inšpektoráty práce.

               Vychádzajúc z existujúcich vnútroštátnych postupov a s cieľom dosiahnuť účinnejší sociálny dialóg a lepšie sociálno-ekonomické výsledky, a to aj v krízových obdobiach, ako je vojna na Ukrajine, by členské štáty mali zabezpečiť včasné a zmysluplné zapojenie sociálnych partnerov do navrhovania a vykonávania reforiem a politík v oblasti zamestnanosti a sociálnej oblasti a prípadne aj hospodárskych reforiem a politík, a to aj podporou vyššej kapacity sociálnych partnerov. Členské štáty by mali podporovať sociálny dialóg a kolektívne vyjednávanie. Sociálni partneri by sa mali povzbudzovať k tomu, aby rokovali o kolektívnych zmluvách v záležitostiach, ktoré sa ich týkajú, a aby takéto zmluvy uzatvárali, pričom sa v plnej miere uznáva ich autonómia a právo na kolektívnu akciu.

               Členské štáty by v náležitých prípadoch a na základe existujúcich vnútroštátnych postupov mali zohľadniť skúsenosti príslušných organizácií občianskej spoločnosti v oblasti zamestnanosti a sociálnych otázok.

               Usmernenie č. 8: Presadzovanie rovnakých príležitostí pre všetkých, podpora sociálneho začlenenia a boj proti chudobe

               Členské štáty by mali podporovať inkluzívne trhy práce, ktoré sú prístupné pre všetkých, a to zavedením účinných opatrení na boj proti všetkým formám diskriminácie a na podporu rovnakých príležitostí pre všetkých, a najmä pre skupiny osôb, ktoré sú na trhu práce nedostatočne zastúpené, pričom náležitú pozornosť treba venovať regionálnemu a územnému rozmeru. Mali by zabezpečiť rovnaké zaobchádzanie, pokiaľ ide o zamestnanie, sociálnu ochranu, zdravotnú a dlhodobú starostlivosť, vzdelávanie a prístup k tovaru a službám, bez ohľadu na rod, rasový alebo etnický pôvod, náboženstvo alebo vieru, zdravotné postihnutie, vek alebo sexuálnu orientáciu.

               Členské štáty by mali zmodernizovať systémy sociálnej ochrany s cieľom podporovať primeranú, účinnú, efektívnu a udržateľnú sociálnu ochranu pre všetkých, a to vo všetkých etapách života, podporovať sociálne začlenenie a vzostupnú sociálnu mobilitu, stimulovať účasť na trhu práce, podporovať sociálne investície, bojovať proti chudobe a riešiť nerovnosti, a to aj prostredníctvom koncepcie svojich daňových a dávkových systémov a posúdenia distribučného vplyvu politík. Účinnosť systémov sociálnej ochrany sa zlepší doplnením univerzálnych prístupov o selektívne prístupy. Modernizácia systémov sociálnej ochrany by sa mala zamerať aj na zlepšenie ich odolnosti voči mnohostranným výzvam.

               Členské štáty by mali rozvíjať a integrovať tri oblasti aktívneho začlenenia: primeranú podporu príjmu, inkluzívne trhy práce a prístup ku kvalitným podporným službám s cieľom uspokojiť individuálne potreby. Systémami sociálnej ochrany by sa mali zabezpečovať primerané dávky minimálneho príjmu pre všetky osoby, ktoré nemajú dostatočné zdroje, a podporovať sociálne začlenenie motivovaním ľudí, aby sa aktívne zapájali do trhu práce a do života spoločnosti, a to aj prostredníctvom cieleného poskytovania sociálnych služieb.

               Nevyhnutnou podmienkou na zabezpečenie rovnakých príležitostí je prístup k cenovo dostupným, prístupným a kvalitným službám, ako je vzdelávanie a starostlivosť v ranom detstve, mimoškolská starostlivosť, vzdelávanie, odborná príprava, bývanie a zdravotná a dlhodobá starostlivosť. Osobitná pozornosť by sa mala venovať boju proti chudobe a sociálnemu vylúčeniu vrátane boja proti chudobe pracujúcich v súlade s hlavnou cieľovou hodnotou EÚ do roku 2030 v oblasti znižovania chudoby. Predovšetkým chudoba detí by sa mala riešiť komplexnými a integrovanými opatreniami, najmä prostredníctvom úplného vykonávania Európskej záruky pre deti.

               Členské štáty by mali zabezpečiť, aby mal každý vrátane detí prístup k základným službám. V prípade osôb, ktoré sa nachádzajú v núdzi alebo v zraniteľnej situácii, by členské štáty mali zaručiť prístup k primeranému sociálnemu bývaniu alebo podpore bývania. Mali by zabezpečiť čistú a spravodlivú energetickú transformáciu a riešiť energetickú chudobu ako čoraz významnejšiu formu chudoby v dôsledku rastúcich cien energie, ktoré čiastočne súvisia s vojnou na Ukrajine, a to prípadne aj prostredníctvom cielených dočasných opatrení na podporu príjmu. Mali by sa vykonávať aj politiky inkluzívnej obnovy budov. V súvislosti s týmito službami by sa mali zohľadňovať osobitné potreby osôb so zdravotným postihnutím vrátane prístupnosti. Osobitne by sa mal riešiť problém bezdomovectva. Členské štáty by mali zabezpečiť včasný prístup k cenovo dostupnej a kvalitnej preventívnej a liečebnej zdravotnej starostlivosti a dlhodobej starostlivosti a zároveň zabezpečiť dlhodobú udržateľnosť.

               V súlade s aktiváciou smernice o dočasnej ochrane
                  1
                by členské štáty mali utečencom z Ukrajiny poskytnúť primeranú úroveň ochrany vrátane práva na pobyt, prístupu na trh práce a integrácie na ňom, prístupu k vzdelávaniu, odbornej príprave a bývaniu, ako aj prístupu k systémom sociálneho zabezpečenia, zdravotnej starostlivosti, sociálnej pomoci alebo inej pomoci a finančných prostriedkov potrebných na pokrytie nákladov spojených s pobytom. V súlade s Európskou zárukou pre deti by sa mal zabezpečiť prístup detí k vzdelávaniu a starostlivosti a k základným službám. V prípade detí a mladistvých bez sprievodu by členské štáty mali zaviesť právo na poručníctvo alebo opatrovníctvo.

               V súvislosti s rastúcou dlhovekosťou a demografickými zmenami by členské štáty mali zaistiť primeranosť a udržateľnosť dôchodkových systémov pre pracovníkov a samostatne zárobkovo činné osoby tým, že sa pre ženy a mužov zabezpečia rovnaké príležitosti na nadobudnutie a vznik dôchodkových práv, a to aj prostredníctvom doplnkových systémov, aby sa zaručil primeraný príjem v starobe. Dôchodkové reformy by sa mali podporovať politikami zacielenými na zníženie rozdielu v dôchodkoch žien a mužov a opatreniami zameranými na predĺženie pracovného života, ako je napríklad zvyšovanie skutočného veku odchodu do dôchodku, najmä uľahčením účasti starších osôb na trhu práce, a mali by sa zahrnúť do rámca stratégií aktívneho starnutia. Členské štáty by mali nadviazať konštruktívny dialóg so sociálnymi partnermi a s ďalšími príslušnými zainteresovanými stranami a umožniť časovo primerané zavádzanie reforiem.

                     (1)

                        Smernica Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov.